Kempegowda internasjonale lufthavn

Kempegowda International Airport (tidligere Bangalore International Airport) (IATA:BLR, ICAO: VOBL) er en internasjonal lufthavn for Bangalore i Karnataka i India. Den ligger på Devanahalli om lag 30 kilometer fra Bangalore City Railway Station og dekker et område på 1 900 hektar. Flyplassen ble tatt i bruk i 2008 som Bengaluru International Airport da den erstattet HAL Airport som byens hovedflyplass. Den fikk i 2013 navn etter Kempe Gowda I, Bengalurus grunnlegger. I 2014–15 ble lufthavnen rangert som den tredje mest trafikkerte, etter New Delhi og Chhatrapati Shivaji internasjonale lufthavn. Den betjente 15,24 millioner passasjerer og 400 flybevegelser (ATM) daglig. Flyplassen er base for AirAsia India og Air Pegasus og sekundær base for Jet Airways. Den brukes også regelmessig av Air India, IndiGo og SpiceJet, Air Deccan og Kingfisher Airlines var også basert på flyplassen. Historie Flyplassprosjektet startet som et offentlig og privat joint venture mellom Zürich lufthavn, Siemens, Karnatakas regjering og de indiske lufartsmyndighetene, «Airports Authority of India» (AAI). Byggearbeidene begynte juli 2005 etter en ti år lang utsettelse. Flyplassen var opprinnelig planlagt for 6,5 millioner passasjerer årlig, men ble senere endret til 12 millioner årlig. Endringene førte til at terminalen måtte bygges større, ha flere oppstillingsplasser for fly, ny taksebane og ytterligere infrastruktur. Flyplassen ble åpnet 30. mars 2008, men på grunn av forsinkelser i flykontrolltjenesten (ATC) ble den tilslutt tatt i bruk 24. mai 2008. Et fly fra Jet Airways fra Mumbai markerte starten på operasjonene. Senere ble en Indian Airlines flight til Singapore den første til å ta av. Den velkjente og uttjente gamle HAL-plassen i Bangalors sentrum ble stengt for kommersiell trafikk. Nytt navn Den 27. februar 2009 foreslo Karnatakas regjering overfor regjeringen i New Delhi å endre plassens navn til byens grunnlegger, Kempe Gowda I, og i 2011 ble det rettet en ny henvendelse til sentralregjeringen om å gi plassen navn etter Kempe Gowda. Dette ble godkjent av sentale myndigheter i 2012. Den 18. juli 2013 ble navnet formelt godtatt. Til slutt fikk flyplassen sitt nye navn den 14. desember 2013 og samtidig ble en ny terminal (Terminal 1A) tatt i bruk. Utvidelser Kempegowda Airport er blitt utvidet i to faser. Fase 1 ble fullført i desember 2013 til en kostnad på 1 500 crore Rupi. Terminalbygget ble utvidet til 150 556 kvadratmeter med check-in, immigrasjon, sikkerhet og fasiliteter i bagasjehallen. I tillegg ble Terminal 1A utvidet med tre internasjonale utganger, den ene for Airbus A380, verdens største passasjerfly. Alt i alt har fase 1 løftet Kempegowdas passasjerkapasitet til 20 millioner i året. Fase 2 omfattet byggingen av en ny rullebane og en ny terminal. Det gjorde Kempegowda i stand til å betjene de forventede 55 millioner passasjerer som vil bruke plassen årlig frem til 2029–30. Det vil også sette plassen i stand til å håndtere 1 million tonn frakt, en betydelig økning i forhold til eksisterende kapasitet på 350 000 tonn. Denne fasen ble klarert av «Ministry of Environment and Forests» i september 2014 og var ferdig i 2023. Rullebane Kempegowda International Airport har to parallelle rullebaner på 09/27 som er 4 000 meter lange og 45 meter brede som kan ta imot alle typer fly. Byggearbeidene for et nytt terminalbygg startet i 2018, men først i januar 2023 var det ferdig og operativt. Galleri Referanser Eksterne lenker Offisielt nettsted (en) Kempegowda International Airport – kategori av bilder, video eller lyd på Commons